**Zápisnica zo zasadnutia**

**Obecného zastupiteľstva vo Veselom**

**zo dňa 13. 5. 2019**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Investičné akcie obce Veselé

6. Záväzné nariadenie obce Veselé

7. Kultúrno-spoločenské akcie

8. Rôzne

9. Diskusia

1O. Záver

1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci. Zastupiteľstvo bolo uznášaniaschopné.

2. V. Šipková, starostka obce, predložila návrh programu zasadnutia. Do programu navrhla doplniť prezentáciu Ing. Jaroslava Copláka. Na zasadnutí sa zúčastnil občan Stanislav Šeller, Veselé 355, s požiadavkou na riešenie obecným zastupiteľstvom.

3. V. Šipková predložila návrh na určenie overovateľov zápisnice poslankyne Ing. Moniku Komárkovú a Branislava Kukuča, zapisovateľku zápisnice Bc. Máriu Krátkú.

Starostka obce privítala Ing. Jaroslava Copláka, konateľa fi. Ecocities, s. r. o. , Eugena Suchoňa 3, Piešťany. Informoval prítomných o ponuke spracovania územníého plánu obce. Územný plán obce je komplexným plánovacím dokumentom. Oboznámil ich so základnými informáciami o územnom pláne obce, procese spracovania územného plánu.

Na zasadnutí sa zúčastnil občan Stanislav Šeller, Veselé 355. Predložil ústnu sťažnosť k umiestneniu stavby „Hala – výroba a vzorkovňa nábytku“ na pracele č. 90/2 k. ú. Ťapkové v bezprostrednom susedstve s parcelami v jeho vlastníctve. Stavebník je fi Novobyt, s. r. o., Teplická 70, Piešťany. Poslanci OZ po diskusii konštatovali, že obec Veselé nemá vypracovaný územný plán. Všetky podania vo veci výstavby riešia odborníci SUS. Obecné zastupiteľstvo nie je kompetentné riešiť územné stavebné konanie.

4. Uznesenia zo zasadnutia obecného zastupiteľstva 25. 2. 2019 prečítala hlavná kontrolórka obce Mária Horinová.

5. Investičné akcie.Starostka obce oboznámila poslancov s opravou priebehu hranice pozemkov z dôvodu chybne vyhotovených geometrických plánov. Jednalo sa o 6 pozemkov, ktoré majú spoločnú hranicu s vodným tokom Holeška.

Starostka obce požiadala Slovenský vodohospodársky podnik Piešťany o zmenu druhu pozemkov, ktoré sú majetkom obce Veselé v k. ú. Veselé a Ťapkové. Parcely sú vedené ako vodné plochy (Holeška) a obec požaduje tento druh zmeniť na ostatné plochy, z dôvodu realizácie cyklotrasy.

Budova zdravotného strediska. Obec Veselé podľa lokalizačnej analýzy za účelom nájdenia potencionálnych miest na maximálne pokrytie zdravotnej služby má predpoklady získať finančné prostriedky od Ministerstva zdravotníctva SR na predkladanie projektových zámerov za účelom zdravotnej starostlivosti formou budovania centier integrovanej zdravotnej starostlivosti.

Budova Obecného úradu. Starostka obce informovala prítomných o možnosti získania dotácie z Environmentálneho fondu na zateplenie administratívnej budovy a strechy Obecného úradu Veselé: „Zvyšovanie energetickej účinnosti“.

Firma Smart BUILDERS, s. r. o Bratislava, Zámocká 3, za základe rámcovej zmluvy o poskytovaní služieb k zatepleniu administratívnej budovy a strechy Obecného úradu poskytne tieto služby:

Kompletné spracovanie podkladov k zatepleniu administratívnej budovy a strechy obecného úradu

Zabezpečenie projektantov a ostatných dodávateľov k uvedenej stavbe

Monitorovanie všetkých nových skutočností, ktoré sa vyskytnú počas trvania výzvy 3. Kola Environmentálneho fondu až do jej ukončenia, úspešným podaním štúdií a projektov

Zabezpečenie kompletnej projektovej a ostatnej projektovej dokumentácie k tejto výzve

Zabezpečenie verejného obstarávania ohľadne tejto zákazky.

Centrum obce. Vzhľadom na komplexné riešenie revitalizácie centra obce Veselé je potrebné vypracovať jeho štúdiu. Jedná sa o spevnené plochy a plochy zelene spolu vo výmere 16790 m2. Návrh obsahuje pôdorysy navrhovaného riešenia, rezpohľady a pohľady a digitálne vizualizácie: pohľady na vybrané lokality. Cena štúdie vypracovanej Ateliérom KrajArch, s. r. o., Hodská 359/31, 924 01 Galanta, je 3922 €.

Starostka obce informovala prítomných o potrebe geodetického zamerania chodníka, parkovacích miest, oplotenia cintorína a cesty pri cintoríne Veselé ako dokladu k celkovej rekonštrukcii tejto časti obce.

6. Starostka obce informovala prítomných poslancov o uplynutí 5 ročnej doby, na ktorú majú nájomníci hrobových miest na cintoríne Veselé a Ťapkové uhradené nájomné. Na ďalšie obdobie od 1. 1. 2020 do 31. 12. 2024 by malo byť uhradené nájomné za hrobové miesta do 31. 12. 2019.

Po diskusii sa poslanci OZ dohodli, že Záväzné nariadenie obce – Prevádzkový poriadok pohrebiska zostáva v platnosti, výška nájomného za hrobové miesta na obdobie 1. 1. 2020 – 31. 12. 2024 bude bez zmeny. Uznesenie OZ nebolo prijímané.

7. Starostka obce predložila požiadavku Farskej rady o spoluprácu pri akcii Rafael.

Po diskusii poslanci OZ skonštatovali, že v obci nie sú nadšenci, ktorí by dobrovoľne vo svojom voľnom čase organizovali tento druh aktivít.

8. Rôzne

Starostka obce predložila prítomným

**Uznesenie komisie podľa § 4 VZN obce Veselé č. 8/2013 o nakladaní s nájomnými bytmi pre občanov č. 1/2019**

**komisia**

a) berie na vedomie

ukončenie nájomného vzťahu o prenájme bytu č. 3, v bytovom dome s. č. 446, medzi obcou Veselé a Karolom Filipesikom, Veselé 446, dňom 31. 7. 2019.

b) Schvaľuje

pridelenie obecného nájomného bytu č. 3 v bytovom dome s. č. 446 vo Veselom žiadateľovi Jánovi Zemkovi a Miroslave Strečanskej, obaja bytom Trebatice, Záhumenská ulica 514/1 od 1. 8. 2019 do 31. 7. 2020.

Základná organizácia Jednoty dôchodcov Slovenska Rakovice požiadala o poskytnutie finančných prostriedkov na dotáciu od obce Veselé. Členskú základňu ZO tvorí 13 občanov z Veselého. Žiadosť tvorí súčasť zápisnice.

Starostka obce predložila žiadosť Róberta Rehaneka, Veselé 439 o súhlas na namontovanie splitovej klimatizačnej jednotky v byte č. 6. Žiadosť tvorí súčasť zápisnice.

Starostka obce predložila návrh záverečného účtu obce Veselé za rok 2018, poslanci návrh obdržali k nahliadnutiu v písomnej forme ako materiál k ďalšiemu zasadnutiu.

Starostka obce predložila žiadosť Občianskeho združenia Múzeum ozbrojených zložiek Slovenskej republiky 1939-1945, Javorová 32, Partizánske o podporu pri obnove slovenského vojnového cintorína na Ukrajine v Lipovci. Združenie žiada poskytnúť ľubovoľný finančný príspevok.

Občianka Michaela Holovičová požiadala obec o premiestnenie sochy sv. Jána Nepomuckého, ktorá je umiestnená na pozemku v jej vlastníctve. Starostka obce po konzultácii so žiadateľkou a farárom Farského úradu Veselé navrhuje premiestnenie sakrálnej stavby – sochy na parcelu 53 v časti obce Ťapkové, vo vlastníctve obce. Starostka obce jednala s Kamenárstvom Blanárik, Brezová pod Bradlom a Mariánom Benedikovičom, Kamenárstvo Dobrá Voda, Brunom Pribkom,

Zároveň starostka upozornila, že z dôvodu budovania cyklotrasy bude potrebné presunúť i sochu sv. Vendelína.

Starostka obce predložila žiadosti občanov Jozefa Spišáka, Veselé 348 a Zory Samuhelovej, Veselé 244 o sprístupnenie pozemkov. Žiadosti tvoria súčasť zápisnice.

Počet žiakov Materskej školy vo Veselom v šk. roku 2019/20 vzrastá a vyžaduje prijatie ďalšej učiteľky MŠ.

**Uznesenia Obecného zastupiteľstva vo Veselom zo dňa**

**13. 5. 2019**

**Uznesenie Obecného zastupiteľstva vo Veselom č. 6/2019**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 13. 5. 2019.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 7/2019**

Obecné zastupiteľstvo vo Veselom

určuje

overovateľov zápisnice poslancov Ing. Moniku Komárkovú a Branislava Kukuča, zapisovateľku zápisnice Bc. Máriu Krátkú.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 8/2019**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 25. 2. 2019.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 9/2019**

Obecné zastupiteľstvo vo Veselom

a) schvaľuje

uzatvorenie rámcovej zmluvy o poskytovaní služieb k zatepleniu administratívnej budovy a strechy Obecného úradu medzi Objednávateľom Obcou Veselé so sídlom Veselé 346, IČO: 00313165, DIČ: 2020531029, zastúpenou Vierou Šipkovou, starostkou obce a Poskytovateľom Smart Builders, s. r. o., so sídlom Zámocká 3, Bratislava – mestská časť Staré Mesto, IČO: 51159341, DIČ:2120612670, zastúpený Mgr. Zdenkou Jakušovou.

b) schvaľuje

uzatvorenie rámcovej zmluvy o poskytovaní služieb k výzve CISZ, tretie kolo medzi Objednávateľom Obcou Veselé so sídlom Veselé 346, IČO: 00313165, DIČ: 2020531029, zastúpenou Vierou Šipkovou, starostkou obce a Poskytovateľom Smart Builders, s. r. o., so sídlom Zámocká 3, Bratislava – mestská časť Staré Mesto, IČO: 51159341, DIČ:2120612670, zastúpený Mgr. Zdenkou Jakušovou.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 10/2019**

Obecné zastupiteľstvo vo Veselom

schvaľuje

a) vypracovanie štúdie „Revitalizácia centra obce Veselé“

b) čerpanie finančných prostriedkov z RF na vypracovanie štúdia „Revitalizácia centra obce Veselé“ vo výške 3922,00 €.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 11/2019**

Obecné zastupiteľstvo vo Veselom

schvaľuje

poskytnutie finančných prostriedkov na dotáciu pre činnosť Základnej organizácie dôchodcov Slovenska Rakovice vo výške 300,00€.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 12/2019**

Obecné zastupiteľstvo vo Veselom

súhlasí

s montážou splitovej klimatizačnej jednotky v bytovom dome s. č. 439, byt č. 6 nájomníkom Robertom Rehanekom, bytom Veselé 439, na vlastné náklady žiadateľa.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 13/2019**

Obecné zastupiteľstvo vo Veselom

a) berie na vedomie

ukončenie nájomného vzťahu o prenájme bytu č. 3, v bytovom dome s. č. 446, medzi obcou Veselé a Karolom Filipesikom, Veselé 446, dňom 31. 7. 2019.

b) Schvaľuje

pridelenie obecného nájomného bytu č. 3 v bytovom dome s. č. 446 vo Veselom žiadateľovi Jánovi Zemkovi a Miroslave Strečanskej, obaja bytom Trebatice, Záhumenská ulica 514/1 od 1. 8. 2019 do 31. 7. 2020.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 14/2019**

Obecné zastupiteľstvo vo Veselom

neschvaľuje

poskytnutie finančného príspevku Občianskemu združeniu Múzeum ozbrojených zložiek Slovenskej republiky 1939-1945, Javorová 451/32, 958 04 Partizánske na obnovu slovenského vojnového cintorína na Ukrajine v Lipovci.

Prítomní 7 poslanci

Zdržali sa hlasovania: Branislav Kukuč, Svetozár Benedikovič

Nesúhlasia s poskytnutím príspevku: Adriana Duračková, Lucia Strečanská, Miloš Adamec, Zuzana Bokorová, Ing. Monika Komárková

Vo Veselom 13. 5. 2019

Viera Šipková

Starostka obce

Zápisnicu zapísala: Bc. Mária Krátká

Overovatelia zápisnice:

Ing. Monika Komárková .................................................

Branislav Kukuč .................................................